દેશમાં ગુસ્સા અને ભયનું વાતાવરણ પ્રસરાવવા માટે તેમણે ભાજપ અને સંઘને આડેહાથ લીધા તેમાં ન્યાયપાલિકા અને મીડિયાની સ્વતંત્રતા અંગે કોંગ્રેસના શાસનમાં શું પરિસ્થિતિ હતી અને આજે શું છે તે માટેની તર્કબદ્ધ દલીલો સાથે પરિસ્થિતિની ગંભીરતા સમજાવી હતી. પત્રકારોને તો સીધંુ કહ્યું હતું કે તમે અમારા માટે જે લખવું હોય, કહેવું હોય તે કરો, પરંતુ અમે તમારી સામે જરા પણ દુર્ભાવના નહીં રાખીએ. એટલું જ નહીં, અમે તમારું રક્ષણ કરીશું.